היא ממש הגזימה עם זה. מי יכול לשכוח את ההתמזמזויות שהיו לה עם ורד כשהיא עוד עבדה פה, ולפני כן עם טומי הטבח, שעדיין עובד פה, שאיתו רבה אחרי שורד הגיעה. לא פעם היא גם ניסתה להתחיל איתי והיא ידעה שזה עיצבן אותי. היא פשוט אוהבת להלחיץ אנשים, היא שופעת מיניות והיא זורקת הערות סקסיסטיות יותר מאשר תפריטים. אבל היה לנו מנהג קבוע, כשכמות האנשים בבית קפה אפשרה לנו, היינו עומדות בצד ומדברות על כל הזוגות שהגיעו, וניסינו לנחש אם מדובר בשיחת עסקים או משהו רומנטי, או סתם, ואם זה סתם אז ניסינו לראות אם בכל זאת קיים מתח מיני בין בני הזוג. "תראי, תראי", אמרה לפתע ניצן והצביעה לכיוונם. הבחורה קירבה את הכסא שלה לכסא של הגבר וליטפה את ראשו מאחור, "אני מניאקית אם אין פה נשיקה לוהטת לפני סוף הארוחה" אמרה ניצן והתקרבה אלי עם הרמיזות המעצבנות שלה וכבר לא היה לי כוח להתרחק. היא כל הזמן הייתה אומרת לי שאני לסבית מוסווית ושאני מפחדת להודות בזה, היא אומרת שבגלל זה אני אומרת לפחות חמש עשרה פעמים בשעה את המילה 'כוסון' בכל פעם על גבר אחר, כדי לשכנע את עצמי ואת האחרים שאני סטרייט. אני בתגובה תמיד עונה לה שזה רק בגלל